Kreisiraadio

Kreisiraadio oli 1993–2008 tegutsenud eesti komöödiarühmitus, kellele oli omane absurdihuumor. Rühma kuulusid Tarmo Leinatamm, Peeter Oja ja Hannes Võrno. Nad esinesid nii samanimelises Kuku Raadio meelelahutussaates kui ka hiljem Eesti Televisioonis.

Aastatel 1993–1999 oli rühmitus Kuku raadio eetris vahelduva eduga. Osa tolleaegsetest helisalvestistest on säilinud. 

1999. aastal suundus Kreisiraadio televisiooni.

Kreisiraadio sõu koosnes paljudest sketšidest, milles kõiki osi mängisid Kreisiraadio kolm liiget. Mõni tegelaskuju esines paljudes sketšides, näiteks eestirootslane Alev Ström, mõni jäi ühekordseks, näiteks kivipallur Jürto.

2006. aastal esinesid nad Eesti kontsertetenduste sarjaga kaheksas paigas ja kõik 7500 piletit müüdi 11 päeva jooksul läbi.Mari Sarv. Kreisiraadio: kontserdid oli hea mõte, nagu jalgratta leiutaminegi. Eesti Päevaleht / Delfi, 19.01.2006. 

Huumorisaadetes oli Kreisiraadio viimati tegev 2007. aastal, kui nad esinesid Kuku raadios ja vana-aastaõhtu televisioonikavas.

2008. aastal võitis Kreisiraadio palaga "Leto svet" Eesti eurolauluvõistluse Eurolaul 2008, kuid sama aasta Eurovisiooni lauluvõistluse poolfinaalist nad edasi ei pääsenud, jäädes seal 8 punktiga 18. kohale ehk eelviimaseks. 

13. oktoobril 2014 suri rühmituse liige Tarmo Leinatamm vähki.

 Viited 

 Välislingid 
Raadiosaated
Kreisiraadio videod
"Leto svet" ETV lehel
Oja: Kreisiraadio oma mainet maha ei mänginud Postimees.ee, 21. mai 2008
Kreisiraadio esinemine kulges viperusteta Eesti Päevaleht, 20. mai 2008
Kreisirõvedused rahva raha eest Delfi.ee, 2. jaanuar 2008

Kategooria:Kuku Raadio
Kategooria:Eesti raadiosaated
Kategooria:Eesti telesaated
Kategooria:Eesti esindajad Eurovisiooni lauluvõistlusel
Kategooria:Eesti huumor
Kategooria:Eesti Televisiooni telesaated